open-index/open-wikipedia-markdown huggingface dataset:
James Torrance

**James Torrance** (født 23. februar 1923 død 15. november 2003) var en skotsk teolog. Torrance var særlig kjent som en sterk forsvarer av Jean Calvin og for sitt fokus på trinitarisk teologi.

Torrance ble ordinert til pastor i Church of Scotland i 1954. Han jobbet som pastor i sju år, før han ble ansatt som lærer ved University of Edinburgh. Fra 1977 og fram til han gikk av med pensjon i 1989 jobbet han ved University of Aberdeen, og opparbeidet seg et ry som en svært dyktig foreleser, noe som gjorde at han reiste mye rundt og holdt gjesteforelesninger ved andre universitet i hele verden.

Torrance var leder for Church of Scotland sin komite for lærespørsmål i fire år og leder i en samtalegruppe mellom den skotske kirken og Den katolske kirke.

Han var broren til teologen Tom Torrance, som ble regnet som en av Skottlands mest respekterte teologer, og faren til teologen Allan Torrence som jobber ved University of St Andrews.

## Viktige utgivelser
* 'Covenant and Contract, a Study of the Theological Background of Worship in seventeenth-century Scotland', *SJT* 23: 51-76 (1970)
* 'The Contribution of McLeod Campbell to Scottish Theology', *SJT* 26: 295-311 (1973)
* 'The Vicarious Humanity of Christ' in *The Incarnation, Ecumenical Studies in the Nicene-Constantinopolitan Creed, AD 381*, ed. T.F. Torrance (Handsel Press, 1981)
* 'The Doctrine of the Trinity in our Contemporary Situation' in *The Forgotten Trinity*, Volume 3 (British Council of Churches, 1991)
* 'Introduction' to *The Nature of the Atonement* by J. McLeod Campbell (Handsel Press, 1996)
* *Worship, Community and the Triune God of Grace*. The 1994 Didsbury Lectures (Paternoster, 1996)

## Eksterne lenker
*  Nekrolog i The Times
De åtte eldste

**De åtte store fremstående eldste** (kinesisk: 八大元老; pinyin: *Bā dà yuán lǎo*), forkortet **de åtte eldste** (八老, *Bā lǎo*) var en gruppe eldre medlemmer av Det kinesiske kommunistiske parti som hadde stor innflytelse på 1980-tallet og 1990-tallet. Alle var født mellom 1902 og 1909, og er nå døde.

De blir også kalt **de åtte udødelige**. Dette uttrykket henspiller på de daoistiske mytiske helter som gjerne kalles *[[De åtte udødelige]].   

De åtte udødelige kommunistiske politikerne var:

* [[Deng Xiaoping]] (1904–1997), Kinas leder, og  formann for [[den sentrale militærkommisjon]] 1980&ndash;1989, formann for [[den sentrale rådgivende kommisjon]] 1982&ndash;1987
* [[Chen Yun]] (1905–1995), formann for den sentrale rådgivende kommisjon 1987&ndash;1992
* [[Peng Zhen]] (1902–1997), formann for [[den nasjonale folkekongress]]en 1983&ndash;1988
* [[Yang Shangkun]] (1907–1998), Folkerepublikken Kinas president 1988&ndash;1993.
* [[Bo Yibo]] (1908–2007), viseformann for den sentrale rådgivende kommisjon
* [[Li Xiannian]] (1909–1992), Folkerepublikken Kinas president 1983&ndash;1988, deretter formann for [[det kinesiske folks politisk konsultative konferanse]]
* [[Wang Zhen (visepresident)|Wang Zhen]] (1908–1993), viseformann for den sentrale rådgivende kommisjon
* [[Song Renqiong]] (1909–2005), viseformann for den sentrale rådgivende kommisjon

Noen etterkommere av *de åtte eldste* utgjør nå (2009) en gruppe som har fått tilnavnet *«Kronprinspartiet»''. 

## Eksterne lenker
* AsiaWeek-artikkel 
* John Ruwitch 'China's leaders tug strings of power in retirement ' (Reuters)
Djedje Victorien

**Djedje «DJ» Victorien** (født 25. oktober 1983) er en fotballspiller fra Elfenbenskysten. Han spilte for eliteserielaget FK Haugesund, som han kom til foran 2008-sesongen. Han scoret syv mål i sin debutsesong for klubben. Victorien er en offensiv spiller som benyttes på høyre/venstre ving, eller som spiss. Etter 2010-sesongen ble kontrakten med klubben ikke forlenget.

## Referanser


## Eksterne lenker
*
AIA-gullmedaljen

**AIA-gullmedaljen** er en pris som deles ut av American Institute of Architects skjenket «av det nasjonale AIA-styret som en anerkjennelse av et betydningsfullt arbeid med varig innflytelse på teori og praksis innen arkitekturen.»  

Det er instituttets høyeste utmerkelse. Siden 1947 har medaljen blitt delt ut mer eller mindre årlig.  I de siste årene har AIA-gullmedaljen blitt noe overskygget av Pritzker-prisen som har fått mer publisitet.  

## Liste over AIA-gullmedaljevinnere

## Referanser


## Eksterne lenker
* Vinnere av gullmedaljen AIAs hjemmeside
Sylvain Lévi

**Sylvain Levi** (født 28. mars 1863 i Paris, død 30. oktober 1935 samme sted) var en fransk indolog. Han studerte blant annet under Abel Bergaigne, og innehadde forskjellige lærerposisjoner i sanskrit og indisk religionshistorie, til han i 1894 ble professor i sanskrit ved Collège de France. 

Blant hans studenter var sinologen Paul Pelliot (1878–1945) og asiaforskeren Jurij Nikolajevitsj Rjorikh (1902–1960).

## Verker i utvalg
Han var på sin tid Frankrikes fremste sanskritist. Foruten et stort antall avhandlinger av litteratur- og religionshistorisk innhold utgav Levi

* *Le théatre Indien* (1890), 
* *Quid de Graecis veterum Indorum monumenta tradiderint* (s.å.), 
* *La doctrine du sacrifice dans les Brahmanas* (1898), 
* *«Le Nepal. Étude historique d'un royaume hindu»* (l-3, 1905-1908, i *Annales du Musée Guimet: Bibi. d'études*, del. 17-19), 
* og en med fransk oversettelse utstyrt utgae av *[[Mahayana]]-sutralamkara. Exposé de la doctrine du grand véhicule selon le systéme [[Yogachara]]* (I, 1907).

## Referanser
Lanzarote lufthavn

**Lanzarote lufthavn** (spansk: *Aeropuerto de Lanzarote*) (IATA: **ACE**, ICAO: **GCRR**) er en internasjonal lufthavn som ligger på øya Lanzarote i øygruppa Kanariøyene, tilhørende Spania. Lufthavnen er populær blant charterreisende, og har et vidt rutenettverk av destinasjoner i Europa, i tillegg til innenriksflygninger i Spania.

## Eksterne lenker
*
Sámara

**Sámara** er ei bygd ved stillehavskysten på Nicoyahalvøya i Costa Rica. Distriktet Sámara tilhører kantonen Nicoya i provinsen Guanacaste. Distriktet hadde 3&nbsp;512 innbyggere i 2011, og har et areal på 109,5 km².

Sámara er et populært turistmål på grunn av sin flotte sandstrand, og har et stort antall hoteller og restauranter, og er også populær blant surfere. Stranda er 3&nbsp;797 meter lang og befinner seg mellom elvene Lagarto og Buena Vista. Like utafor kysten ligger øya Chora.

## Referanser


## Eksterne lenker
* Playa Sámara hos Playas de Costa Rica
Fenstad Sportsklubb

**Fenstad Sportsklubb** er en sportsklubb stiftet 25. august 1926, hjemmehørende på Brårud i Nes i Akershus. Klubben har aktiviteter hovedsakelig innen fotball og skisport. Fotballaget spiller sine hjemmekamper på Vestsiden stadion.
Martin Knutzen

**Andreas Martin Knutzen** (født 24. mai 1863 i Drammen, død 9. desember 1909 i Kristiania) var en norsk pianist, i sin tid en av Europas ypperste.

Han studerte under Christian Cappelen og Agathe Backer Grøndahl 1883, debuterte i 1885, og reiste til Berlin for videre fordypning under Karl Heinrich Barth og debut der i 1887.  Han flyttet til Wien, hvor hans lærer Theodor Leschetizky, tilbød ham professor-stilling ved musikkhøgskolen i 
Riga.
Knutzen var solist med Europas ledende symfoniorkestre, men fikk det hardt
etter en norsk turne i 1906 og døde i 1909.

Han er gravlagt på Vår Frelsers gravlund i Oslo. På graven er det reist en bauta med portrett i bronse utført av Gustav Lærum.

## Referanser
Saileriolidae

* *[[Bannacoris]]*
* *[[Ruckesoma]]*
* *[[Saileriola]]*

**Saileriolidae** tilhører gruppen Pentatomoidea, en undergruppe av tegene, en gruppe av nebbmunner. De ble nylig (2008, http://research.amnh.org/scicomp/pdfs/wheeler/Graziaetal2008.pdf) skilt ut som en egen familie, før har de blitt regnet som er underfamilie av Urostylididae. De er trolig søstergruppen til alle Pentatomoidea bortsett fra Urostylididae. De lever av plantesaft fra planter og trær. Gruppen finnes bare i Sørøst-Asia.

## Utseende
Små (2,5 – 3,8&nbsp;mm), brede, litt flate teger, kroppens omriss sett ovenfra ovalt. Hodet er forholdvis lite, noe nedbøyd, fasettøynene små, nær kulerunde, festet nær bakkanten av hodet. Hodet har grove punkter som delvis er ordnet rekkevis. Sugesnabelen er temmelig lang, rundt halve kroppslengden. Antennene er lange og tynne og består av fem ledd, det innerste er særlig langt, det tredje leddet ganske lite. Beina er slanke, føttene tre-leddete, det midterste leddet mindre enn de to andre. Forvingen er noe mindre læraktig i den indre delen enn det som er vanlig hos teger.

## Levevis
Saileriolidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Saileriolidae**
********* *[[Bannacoris arboreus]]* Hsiao, 1964 – Yunnan
********* *[[Ruckesoma vitrella]]* Schaefer & Ashlock, 1970 – Thailand
********* slekten *[[Saileriola]]* China & Slater, 1956
********** *[[Saileriola hyalina]]* Schaefer & Ashlock, 1970 – Vietnam
********** *[[Saileriola sandakanensis]]* China & Slater, 1956 – Borneo

## Kilder
* Schaefer, C.W. og Ashlock, P.D. (1970) A new genus and new species of Saileriolinae (Hemiptera: Urostylidae). Pacific Insects 12: 629-639. http://hbs.bishopmuseum.org/pi/pdf/12(3)-629.pdf
* Grazia, J., Schuh, R.T. og Wheeler, W.C. (2008) Phylogenetic relationships of family groups in Pentatomoidea based on morphology and DNA sequences (Insecta: Heteroptera). Cladistics 24: 932-976. http://research.amnh.org/scicomp/pdfs/wheeler/Graziaetal2008.pdf

## Eksterne lenker
* 
* Norsk entomologisk forening – for deg som vil lære mer om insekter.
FLK «Orwell» (1897)

**FLK «Orwell»** (I) var et flytende hvalkokeri eid av Tønsbergs Hvalfangeri. Skipet ble bygget i 1897 ved Charles Connell & Co i Glasgow som DS «Orwell» for selskapet Steamship Orwell Co Ltd ved disponent Leech, Harrison & Forwood i Liverpool. I 1905 ble hun overført til Indian Steam Ship Co Ltd med samme disponent. Hun ble innkjøpt for kr. 578&nbsp;000,- av Tønsbergs Hvalfangeri i 1911 og benyttet som transportskip på selskapets hvalstasjon Husvik Harbour på Sør-Georgia frem til 1922. Da ble hun bygget om til hvalkokeri for antarktisk fangst med ny tonnasje 4&nbsp;099 brt.

FLK «Orwell» hadde base ved Bruce Harbour på Signy Island i øygruppen Sør-Orknøyene, der Tønsbergs Hvalfangeri i sesongen 1920/21 hadde anlagt en liten landstasjon. Sommeren 1924, mellom sesongene i Antarktis, ble «Orwell» sendt på fangst i Davisstredet mellom Grønland og Canada med to hvalbåter. Selv om prosjektet var vellykket, ble det ikke gjentatt.

I 1925 gikk Tønsbergs Hvalfangeri til innkjøp av et nytt og større skip for ombygging til hvalkokeri. «Orwell» (I) ble omdøpt «Whale» og det nye kokeriet ble døpt «Orwell» (II). «Whale» ble dels benyttet som transportskip og dels utleid til andre hvalfangstselskaper, før hun i 1928 ble solgt til Anglo Norse Co Ltd. Oscar Hytten var disponent for begge selskapene. I 1930 ble hun igjen solgt, denne gang til sandefjordsrederne Søren L. Christensen og Johannes Dahl og selskapet A/S Congo, navngitt etter skipets nye navn, FLK «Congo». Hun fanget deretter ved Cape Lopez i Fransk Ekvatorial-Afrika. Allerede året etter gikk selskapet konkurs, og i 1932 havnet «Congo» igjen hos Tønsbergs Hvalfangeri. Høsten 1934 ble hun solgt til Jarlsø Verft og hugget samme sted i 1935.

## Se også
*Liste over flytende hvalkokerier

## Eksterne lenker
* 1911 DS/Flk ORWELL  Lardex
FLK Orwell

**FLK Orwell** kan vise til:

*FLK «Orwell» (1897), flytende hvalkokeri tilhørende Tønsbergs Hvalfangeri, bygget i 1897 som DS «Orwell»
*FLK «Orwell» (1905), flytende hvalkokeri tilhørende Tønsbergs Hvalfangeri, bygget i 1905 som DS «Knight Templar»
Song Renqiong

**Song Renqiong** (kinesisk: 宋任穷 / 宋韵琴; født 11. juli 1909 i Liuyang i provinsen Hunan i Kina, død 8. januar 2005) var en general i Folkets frigjøringshær og kommunistisk politiker i Folkerepublikken Kina. Han regnes blant de åtte eldste, partiveteraner som spilte en stor politisk rolle under 1980- og 1990-årene.

Under den annen sino-japanske krig var han visedirektør for 129. divisjons politiske avdeling; mot slutten av den kinesiske borgerkrig vise politisk kommissar for den nordøstlige feltarme.

Etter at Folkerepublikken ble etablert i 1949 var han sekretær for partikomiteen i provinsen Yunnan, visesekretær for partiets sørvestbyrå, vise generalsekretær for partiets sentralkomite, minister for andre, tredje og syvende mekanisk industri-departement, og førstesekretær for kommunistpartiets nordøstbyrå. Han var viseformann for den nasjonale politisk konsultative kommisjon, et alternerende medlem og senere fullt medlem av Det kinesiske kommunistpartis politbyrå.

Han var viseformann for partiets sentrale rådgivende komite.

Selv om han døde før Zhao Ziyang, bad han om at man sørget for at den krans fra ham med en elegi skulle være med under Zhaos begravelse.

Hans datter, Song Binbin, ble i august 1966, i en alder av ca 17 år, en fremtredende leder under kulturrevolusjonen.

## Referanser


## Eksterne lenker
* 
*
Pont Neuf

**Pont Neuf** (norsk: «Nybroen») er den eldste bevarte bro over Seinen i Paris. Den ble påbegynt i 1578 og ferdigbygget i  1607. Broen er 278 meter lang og 28 meter bred. 

## Referanser


## Eksterne lenker
* 
* Tourist review
* About Pont Neuf Bridge in Paris
*  France Pittoresque: Histoire du Pont Neuf
Hilde Sophie Plau

**Hilde Sophie Plau** (født 1949) er en norsk oversetter, forfatter og scenekunstner.

Hun gikk på Elisabeth Gordons barneteaterskole og har lest med Rolf Sand.
Etter examen philosophicum ved Universitetet i Oslo studerte hun ved Statens Teaterhøgskole.
Hun var ansatt som skuespiller ved Nationaltheatret 1973-76 og senere for Torshov-teatret i tyve år. I 1979 ble Plau for mange kjent som Annika i hørespillet *[[Tordivelen flyr i skumringen]]* på NRK. På 1990-tallet studerte hun italiensk ved Universitetet i Oslo.

Siden 1997 har hun vært oversetter for Pax, Aschehoug, Gyldendal and Humanist Forlag, såvel som Nationaltheatret og Radioteatret. Hun oversatte *Brundibar* for Den Norske Opera.

Hennes far var fagottisten Arild Plau. 

## Utgivelser
* *Underveis.  Dikt til en venn* (2000).  Antologi, redaktør.
* *Humanistisk lesebok* (2002).  Antologi, redaktør.
* *Søvnsankersken* (Cappelen, 2002)
* *Appell* (Juritzen, 2009)
* *Norsk familieleksikon* (2010). Barndomsskildring.
* *Femte akt* (2015). Roman.
* *Nå er det min tur* (2017). Roman

## Referanser


## Eksterne lenker
* 
*  Oversikt over Plaus oversettelser hos Nasjonalbiblioteket
Kniben

**Kniben** er en fjellkolle, populært turmål og utsiktspunkt i Lillesand. Til tross for at høyden bare er 94 moh. gir kollen utsikt over Kaldvell-området, Kaldvellelva, det tidligere Kalvild Træsliperi, og skjærgården utenfor. Det er merket turløyper i området.

Kniben er lett tilgjengelig fra busstoppet Kaldvell på Fylkesvei 420 mellom Lillesand og Grimstad. Nasjonal sykkelrute nr 1 (Kystruta) går forbi Kaldvell.

Dagsturhytta Knibenro ble åpnet på Kniben i 2022. Dette var den første av i alt 25 dagsturhytter på Agder.

## Referanser
Benjamin Henry Latrobe

**Benjamin Henry Boneval Latrobe** (født 1. mai 1764 ved Fulneck i West Yorkshire i England, død 3. september 1820 i New Orleans i Louisiana i USA) var en britiskfødt amerikansk arkitekt. Han er best kjent som en av arkitektene bak oppføringen av Kongressbygningen i Washington, og en rekke andre byggverk som konstituerte en amerikansk form for klassisistisk arkitektur. Han omtales som «amerikansk arkitekturs far».

## Liv og virke
### Bakgrunn
Etter å fra tolv års alder ha studert i det tyske Oberlausitz og senere foretatt flere studiereiser i Europa, vendte Latrobe tilbake til England i 1784 og gikk i lære hos John Smeaton. 

### Arkitekt i England
Han arbeidet deretter en tid med andre arkitekter. Han var vlant annet med på byggingen av Basingstokekanalen. Ingeniør John Smeaton]og hans assistant William Jessop arbeidet på kanalen sammen med Benjamin Henry Latrobe, det som først og fremst ble fraktet på kanalen var tømmer fra Basingstoke.

I 1791 åpnet han et eget kontor i London. Etter vanskeligheter med å få godkjennelse og betaling for planlagte prosjekter gikk imidlertid dette konkurs.

### Arkitekt i USA
Han emigrerte til USA 1796 og bosatte seg i Virginia der han til å begynne med arbeirdet på statsfengselet i Richmond. Han flyttet senere til Philadelphia der han åpnet sitt arkitektkontor.
 
Latrobe var en av de første formelt utdannede profesjonelle arkitektene i USA og var påvirket av inntrykk fra sine reiser i Italia samt britiske og franske arkitekter som Claude Nicolas Ledoux. Han var en neoklassisk arkitekt og er blant annet kjent for utformingen av den gamle katedralen i Baltimore, den første romersk-katolske katedral bygd i USA.

Etter at han hadde oppført antikkinspirerte bygninger i blant annet Philadelphia ble han av Thomas Jefferson tilknyttet byggevirksomheten i Washington, D.C. som inspektør (*Surveyor of the Public Buildings of the United States*) og ledet i perioden 1803–1817 fullbyrdelsen av bygningene på Capitol Hill.

Latrobe tilbragte sine siste leveår i New Orleans, der han arbeidet med et vannverksprosjekt. Han døde i 1820 av gulfeber.

Han er blitt kalt *«den amerikanske arkitekturns far».*

## Referanser


## Litteratur
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Klotter, James C. and Daniel Rowland, eds. *Bluegrass Renaissance: The History and Culture of Central Kentucky, 1792–1852* (University Press of Kentucky; 2012) 371 pages; emphasis on Benjamin Henry Latrobe and "neoclassical" Lexington
* 
* 
* 
* 
* 
* 
* 
* 
*
Bodø Domkor

**Bodø Domkor** ble stiftet i 1954, og har siden den gang fremført kormusikk med stor bredde. Når man ser tilbake er det likevel to viktige områder som trer frem som sentrale for domkorets identitet.

Det ene området er fremføring av større kirkemusikkverker, som for eksempel Händels Messias, Bachs Juleoratorium, Verdis Requiem, og messer av Haydn og Mozart. Som hovedregel fremføres ett slikt verk årlig, de senere årene har begynnelsen av advent vært tidspunktet for slike konserter.

Det andre viktige området for Bodø Domkor er knyttet til formidling av vår norske kulturarv, med særlig vekt på nordnorsk sang og musikk. Tekster av diktere som Petter Dass og Elias Blix, tonesatt av dagens fremste nordnorske musikere er bare noen av de prosjekter som domkoret har arbeidet med og som har resultert i plateinnspillinger. Nordnorske folketoner har også vært viktig å løfte fram og presentere, ofte i nye og spennende arrangementer. 

Bodø Domkor har et godt og nært samarbeid med andre kor og musikere i byen og regionen. Dette har resultert i en rekke spennende samarbeidsprosjekter som på en positiv måte bidrar til å bryte litt med en mer tradisjonell forståelse av kirkekoraktivitet. Det kanskje mest kjente prosjektet er samarbeidet med artisten Halvdan Sivertsen, som blant annet resulterte i at domkoret medvirket på en av Sivertsens CD-er. Andre spennende prosjekter er nattjazzkonserter som har blitt en førjulstradisjon de senere år, og hvor koret har fått anledning til å samarbeide med noen av landets ypperste jazzmusikere.

Bodø Domkor hører også til det rike musikk- og kulturlivet i Bodø domkirke.

## Bodø Domkors dirigenter
*1954 – 1961 Domorganist Ingar Sønderland
*1961 (høst) Vikarierende domorganist Olav Buverud
*1962 – 1969 Domorganist Ove Kristian Sundberg
*1969 – 1970 Fungerende domorganist Arne Solhaug
*1970 – 1971 Domorganist Ove Kristian Sundberg
*1972 – 1973 Vikarierende domorganist Arne Bech
*1974        Domorganist Ove Kristian Sundberg
*1975 – 1978 Domorganist Arne Rodvelt Olsen
*1979 – 1986 Domorganist Eilert M. Hægeland
*1986 – 1990 Domorganist Magne Hanssen
*1991 (vår)  Domkantor Bjørn Andor Drage
*1991 – 1992 Domkantor Magne Hanssen
*1993 – 1994 Domkantor Bjørn Andor Drage
*1995 – 1996 Domkantor Magne Hanssen/domkantor Bjørn A. Drage
*1996 – 1997 Domkantor Bjørn Lien
*1997 (høst) Domkantor Magne Hanssen/Elisabeth Holte
*1998 (vår)  Domkantor Elisabeth Holte
*1998 – 2004 Domkantor Ragnhild Strauman Halstensen
*2005 – 2006 Domkantor Erlend Fagertun
*2007 – 2009 Domkantor Ragnhild Strauman
*2008 (høst) Domkantor Ragnhild Strauman / domkantor Gro Bergrabb
*2009 - 2019 Domkantor Øystein Jæger
*2019 - 2021 Domkantor Gro Bergrabb
*2021 (høst) - Domkantor George Chittenden

## Diskografi
*2009 – Jazz Mass (http://www.domkoret.no/a67.html)
*2007 – Meditatus (http://www.domkoret.no/a66.html)
*2003 – Brim og båra (http://www.domkoret.no/a65.html)
*2000 – Kildespring (http://www.domkoret.no/a64.html)
*1997 – Fagert er landet (http://www.domkoret.no/a63.html)
*1995 – Vær hilset (http://www.domkoret.no/a62.html)
*1991 – Op, op I skal utsjunge (http://www.domkoret.no/a61.html)

## Eksterne lenker
* 
*
Myntmerke

Et **myntmerke** er et symbol på mynten som viser hvor den er preget. Produseres det like mynter på flere steder, brukes myntmerket til å skille myntene fra de forskjellige stedene.

## Referanser
Arild Plau

**Arild Otto Plau** (født 10. juli 1920, død 27. oktober 2005) var en norsk pianist, fagottist og komponist, opprinnelig fra Haugsbygd på Ringerike.

Plaus utdannelse var i pianoet ved Musikkonservatoriet i Oslo, og han hadde noen år med lovende virke på pianokrakken, inkludert oppdrag som solopianist ved Oslo restaurantene KNA, La Belle Sole, Larsens Restaurant og Georges Inn. Etter den andre verdenskrig gikk han over til andre instrument og pedagogisk virksomhet grunnet krigsskader. Han ble fagottist i Den Norske Operas nystartede orkester i 1958, og han var blant initiativtakerne og første kapellmester i Oslo Blåsekvintett i 1961. Han skrev en del for tuba og var far til skuespilleren Hilde Sophie Plau (1949–).

## Premier
* Selskabet for Norges Vels medalje 1989
* Statens kunstnerstipend til eldre fortjenstfulle på kroner 18 500 i 1991

## Referanser


## Eksterne lenker
* 
*
Privateer Press

**Privateer Press** er et amerikansk miniatyrkrigsspill, rollespill og kortspillselskap grunnlagt i 2000 av Brian Snōddy, Matt Staroscik og Matt Wilson. Selskapet eies i øyeblikket av Wilson.

Privateer Press er basert i Bellevue i Washington, USA, der deres hovedkvarter og amerikanske fabrikk og distribusjonssentral ligger. De har også en fabrikk i England som produserer og distribuerer for det europeiske markedet.

## Utgivelser
**[[Iron Kingdoms]]*
**[[Warmachine]]*
**[[Hordes]]*
**[[Infernal Contraption]]*
**[[Monsterpocalypse]]*
**[[Scrappers]]*

## Eksterne lenker
* Privateer Press official website.
* Toy Directory Listing
Anton Flettner

**Anton Flettner** (født 11. november 1885 i Eddersheim som senere ble del av Hattersheim am Main i Tyskland, død 29. desember 1961 i New York City) var en tysk flyingeniør og oppfinner. Han har mange bidrag til dagens utforming av fly og helikopter. Han har også beskrevet Magnuseffekten som er årsaken til at fotballspillere kan skru en ball slik at den forandrer retning i lufta. Han utviklet trimror/servoror som finnes på nesten alle fly og mange skip.

Han har også utviklet en roterende ventilator som er vanlig på skip og mange andre innretninger, men denne ble samtidig også beskrevet av finnen Savorius, og det er usikkert hvem som har æren for utformingen. Flere av disse ventilatorene produseres av det engelske firmaet Flettner Ventilator Ltd.

## [[Første verdenskrig]]
Under første verdenskrig arbeidet Flettner under grev Zeppelin med fjernstyring av raketter og førerløse fly ved hjelp av line. I denne tiden utviklet han trimror/servoror.

Etter første verdenskrig ledet han et forskningsinstitutt i Amsterdam som forsket innen aerodynamikk og væskestrømning.

I 1920-årene kjøpte han en skonnert og utstyrte den med to roterende 15-meters sylindre som utnyttet Magnuseffekten til fremdrift, rotorseil. Denne skonnerten krysset Atlanterhavet i 1926. Den seilte bedre enn tradisjonelle seilfartøyer i moderat til kraftig vind, men ble ødelagt i en storm i 1931.

## [[Andre verdenskrig]]
Under andre verdenskrig ledet han det tyske firmaet «Anton Flettner, Flugzeugbau GmbH» som bygde helikoptre. Han hadde kontakt med Heinrich Himmler om helikopterutviklingen. Flettners kone, Lydia Freudenberg Flettner, var jøde. Himmler sørget for at en lavere tysk offiser med soldater eskorterte henne og hennes familie til Sverige der hun var resten av krigen.

Flettner samarbeidet med dr. Kurt Hohenemser, en dyktig og grundig ingeniør som utviklet deler til helikoptrene. Hans far var jødisk, men de levde hele krigen uten internering siden de arbeidet med helikopterutvikling. Hohenemser og Flettner fastholdt at rotor- og gir-opplegget til de doble rotorene som roterte inne i hverandres bane, var så komplisert å sette sammen at ingen andre kunne montere det. Dette ble en flaskehals i produksjonen som hindret helikopteret FL282 Flettner Kolibri i å få særlig militær betydning under krigen.

Etter krigen flyttet Flettner til USA der han startet Flettner Aircraft Corporation som utviklet helikoptre for militært bruk. Flere av hans ideer preger Kaman-helikopterne.

Anton Flettner døde 76 år gammel 29. desember 1961.


Fil:Flettner Rotor Aircraft.jpg|Fly med Flettnerrotorer
Fil:Flettner 282 Modell 02.jpg|Modell av Flettner-helikopter 282 med to rotorer
Fil:Control-tab.svg|Trimror/servoror
Fil:Uni-Kat Kiel2007.jpg|Katamaran med rotorseil (Flettnerrotor) for fremdrift
Fil:E-Ship 1 in İzmir, Turkey (1).jpg|Enercon sitt skip E-Ship 1 med fire rotorseil, bygget i 2018


## Referanser


## Eksterne lenker
* 
* New York Times artikkel om Anton Flettner
Phloeidae

* *[[Palaeophloea]]*
* *[[Phloea]]*
* *[[Phloeophana]]*

**Phloeidae** tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever av plantesaft fra planter og trær.

## Utseende
Store (20 – 30&nbsp;mm), svært flate, brunlige teger. De er svært godt kamuflert og ligner lav-kledte trestammer. Både hode, thorax og bakkropp er sterkt, bladaktig utvidet sideveis. Fasettøynene er delt i en øvre og en nedre del. Antennene er tynne og tre-leddete. Scutellum er ikke speiselt stort, forvingene er nettaktig rynkete. Føttene er tre-leddete.

## Levevis
Phloeidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Phloeidae har yngelpleie, hunnen vokter over eggene og i alle fall over det første nymfestadiet, som hun enten dekker med kroppen sin eller bærer rundt på kroppen. de suger på ulike busker og trær, i alle fall i myrtefamilien (Myrtaceae). Disse tegene er utmerket kamuflert når de sitter på trestammer, men kan også forsvare seg ved å sprute væske fra stinkkjertlene, som munner ut på ryggen.

## Utbredelse
Familien finnes bare i Sør-Amerika.

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Phloeidae** 
********* slekten *[[Palaeophloea]]* Kirkaldy, 1909 – bare kjent fra fossiler
********* slekten *[[Phloea]]* Lepeletier & Audinet-Serville, 1825
********** *[[Phloea corticata]]*
********** *[[Phloea subquadrata]]* Spinola
********* *[[Phloeophana longirostris]]* (Spinola)

## Eksterne lenker
* 
* Norsk Entomologisk forening – for deg som vil lære mer om insekter.
Longgupo

**Longgupo** (kinesisk: 龙骨坡) er et arkeologisk og paleoantropologisk funnsted i fylket Wushan i byprovinsen Chongqing i Folkerepublikken Kina. 

*Longgupo-funnstedet* (龙骨坡遗址, pinyin: *Longgupo yizhi*) er et pithecanthropusfunnsted fra tidlig pleistocen, og ble i 1996 oppført på Folkerepublikken Kinas liste over verneverdige kulturminner. Selve funnet er imidlertid kjent som Wushanmennesket (巫山人; *Wushan ren*).

På samme sted er det også gjort et betydelig fossilt faunafunn (龙骨坡动物群; *Longgupo dongwuqun*) fra samme epoke; det består av funn fra 29 familier, 74 genera og 116 species.

## Referanser


## Litteratur
* Jin et al.: «A Preliminary Study on the Early Pleistocene Deposits and the Mammalian Fauna from the Renzi Cave, Fanchang, Anhui, China», i *Acta Anthropologica Sinica*, Supplement to Vol.19, 2000 (Online)
* Deborah A. Bakken: *Taphonomic Parameters of Pleistocene Hominid Sites in China* (Online)

## Eksterne lenker
* Neue menschliche Fossilienfunde schreiben Chinas Geschichte neu
* Longgupo Pithecanthrope Site
* Wushan Man
* New Lithic Materials from Level 7 of Longgupo Site
* Chinese Scientists Conclude Wushan Man Is Oldest Human Fossil In China 
* Culture of the Three Gorges Area in Paleolithic Era 
* Are the 2.04 Million Year Old Wushan Fossils the Oldest Hominin from China? 
* New human fossil find rewrites China's history
* Wushan Man: Oldest Human Found in China
Wushanmennesket

**Wushanmennesket** (kinesisk: 巫山人; pinyin: *Wushan ren*) er en subspecie av Homo erectus. Dets fossiler ble først oppdaget i 1985 i Longgupo ved landsbyen Zhenlongping i Miaoyu i fylket Wushan som i det som da var del av provinsen Sichuan i Folkerepublikken Kina. Fossilet av venstre mandibula med to molarer og noe benplater ble utgravd det året.

I 1986 gravde man frem tre fortenner og en kjeve med to tenner. Dette ble funnet blant noen dyrefossiler. Etter nøye fagstudier ble fossilet funnet å tilhøre en ny subspecies av *Homo erectus*. 

Forskerne mente at Wushanmennesket levde for ca. 2,04 til 2,00 millioner år siden, og dermed er det Kinas eldste menneskespecie. Tennene til Wushanmennesket var sterkere enn det moderne menneskes. Hodeskallen ligner det moderne menneskes på mange måter.

## Referanser
Qijiakulturen

**Qijiakulturen** (2400 f.Kr. – 1900 f.Kr) var en tidlig bronsealderkultur rundt om de øvre regioner av Gulelven i Gansu (sentrert i Lanzhou) og i østlige Qinghai i Kina. Qijiakulturen fulgte på Majiayaokulturen. de tre stedene der funn er blitt gjort.

Den svenske arkeologen Johan Gunnar Andersson oppdaget det første funnstedet ved *Qijiaping* (齊家坪) i 1923. Under kulturens senere stadier trakk den seg noe tilbake fra de vestligere områder, og led under en reduksjon av sitt folketall. Qijiakulturen frembragte noen av de første bronse- og kopperspeil funnet i Kina. Mange av funnstedene vitner om utstrakt bruk av tamhest. 

De arkeologiske funnstedene Lajia, Huangniangniangtai, Qinweijia og Dahezhuang er knyttet til Qijiakulturen.

## Referanser

## Litteratur

* *The Cambridge History of Ancient China : From the Origins of Civilization to 221 BC*, Edited by Michael Loewe and Edward L. Shaughnessy.  ISBN 0-521-47030-7
* Kwang-chih Chang: *The Archaeology of Ancient China*, ISBN 0-300-03784-8
* Li Liu: *The Chinese Neolithic: Trajectories to Early States*, ISBN 0-521-81184-8
Walther P99

**Walther P99** er en halvautomatisk pistol fra Carl Walther GmbH Sportwaffen.

Arbeidet med pistolen startet i 1994, og den ble introdusert i 1997, med oppstart av serieproduksjon senere samme år. Den kom først i 9 x 19 mm Luger, så ble det laget en versjon for .40 S&W ammunisjon for det amerikanske markedet i 1998. Våpenet brukes av enkelte politistyrker i Tyskland, samt det polske og finske militære.

Pistolen har polymerramme og teniferbehandlet glidestykke. Den har tennstempel som spennes med fjør, istedenfor utvendig hammer. Den har også fire indre sikringer, justerbare sikter, skinne for montering av ekstrautstyr, utskiftbar skjeftebakdel i forskjellige størrelser, og magasinutløser som sitter på begge sider. Den leveres i tre utførelser: sort ramme med sort glidestykke, sort ramme med titaniumsbelagt glidestykke, og militærfarget olivengrønn ramme med sort glidestykke. Kompaktversjonene leveres kun i sort.

I 2004 kom en ny versjon av P99, med modifisert avtrekkerbøyle hvor en har fjernet «hoppbakken» midt på. Glidestykket var også modifisert for lettere å ta tak i den. Utstyrsskinnen ble endret til Weaverskinne.

## Varianter
***P99AS** (Anti-stress)
***P99DAO** (Double-action only) tidligere under navnet P990.
***P99QA** (Quick-action)
***P99C** (Kompakt)
***Smith & Wesson SW99** – Lisensiert USA utgave, også i .45 ACP

## Se også
*Walther P22 – .22 LR pistol bygget på P99

## Eksterne lenker
* Walther pistols – RISK International Hellenic website
Little Computer People

***Little Computer People***, også kalt ***House-on-a-disc***, er et videospill som opprinnelig ble utgitt i 1985 til ZX Spectrum, Apple II, Commodore 64, Amiga og Amstrad CPC. Spillet kom bare ut i USA og Europa.

I 1987 ble spillet utgitt til Famicom Disk System i Japan under navnet Apple Town Story.

Ifølge Will Wright er dette forløperen til The Sims.

## Handling
Spillet har ingen mulighet til å vinne, og har bare én innstilling: en visning av innsiden av et tre-etasjers hjem. Etter kort tid vil en animert karakter flytte inn i dette hjemmet, og begynner en daglig rutine. Spilleren kan gjøre hverdagslige ting som å lage mat, se på TV eller lese avisen. Spilleren er i stand til å samhandle med denne personen på forskjellige måter, for eksempel å skrive inn enkle kommandoer som karakteren skal gjennomføre, spille poker med ham, eller tilby gaver.

Noen ganger tar karakteren også kontakt på egen hånd, og kan inviterer spilleren til et spill eller skriver et brev som forklarer følelsene og behovene til karakteren. Hver spiller kan generere deres egen unike karakter, så ingen karakter er helt lik andre spillerer. Karakterens navn blir tilfeldig valgt fra en liste, som består av 256 navn.

## Referanser


## Eksterne lenker
*
Puerto Baquerizo Moreno

**Puerto Baquerizo Moreno** er hovedstaden og den nest største byen i den ecuadorianske Galápagos-provinsen. Byen har  innbyggere, og ligger ved sørvestkysten av øya San Cristóbal, i den østlige kantonen San Cristóbal. Byen ble grunnlagt på midten av 1800-tallet av general José de Villamil og har fått sitt navn etter den tidligere presidenten i Ecuador, Alfredo Baquerizo Moreno, som var den første sittende presidenten som besøkte øyene i 1916. 

San Cristóbal lufthavn ligger om lag én kilometer sørøst for bysenteret, og har flyvninger til Guayaquil på fastlandet og Baltra.

## Referanser


## Eksterne lenker
*
Magnuseffekt

**Magnuseffekt** er en kraft på et roterende objekt med fart gjennom luft, gass eller væske. Kraften er rettet vinkelrett på fartsretningen.Effekten baserer seg ikke på Bernoullis prinsipp men på Newtons tredje lov, avbøyningskraften på objektet er en reaksjon på avbøyningen som objektet påfører luftstrømmen. Objektet "skyver" luften i den ene retningen, og luften skyver objektet i den andre retningen. Spesielt er en løftekraft ledsaget av en nedadbøyning av luftstrømmen. Det resulterer i en vinkelavbøyning i væskestrømmen, akter på objektet. Den siden av ballen som beveger seg framover beveger seg bort fra sin normale ballistiske bane. Dette gjelder fotballer, golfballer, bordtennisballer, kanonkuler osv. Prosjektiler som skytes ut uten rotasjon kan få en rotasjon med rotasjonsakse på tvers av fartsretningen og får forandret banen på grunn av magnuseffekten. Rifler og flere kanonløp og løp i andre skytevåpen har kanter i spiralform utover løpet som gir prosjektilet en rotasjon med rotasjonsaksen tilsvarende fartsretningen. På grunn av gyroeffekten hindrer dette rotasjon med akse på tvers av fartsretningen som kan gi annen retning for prosjektilet på grunn av magnuseffekten.

Magnuseffekten benyttes i dag til fremdrift av skip med rotorseil. Høye drivstoffpriser og regulering av skipsutslipp på grunn av global oppvarming har ført til økt interessen for alternative fremdriftsmetoder og seil er igjen blitt aktuelt.

Magnuseffekten har ingenting å gjøre med retningsendringen som ballen får når den spretter og friksjonen mellom ballen i spinn og underlaget gir ballen en annen retning.

Heinrich Gustav Magnus (1802–1870) beskrev denne effekten og eksperimenterte med den i 1853.

## Eksterne lenker

* «Surprising Applications of the Magnus Effect», video fra YouTube som viser Magnuseffekten (engelsk)
Megarididae

* *[[Megaris]]*

**Megarididae** tilhører gruppen Pentatomoidea, en undergruppe av tegene, en gruppe av nebbmunner. De har det til felles at munndelene er sugende og at de suger opp næringen.  De lever av plantesaft fra planter og trær.

## Utseende
Små, svarte teger. I likhet med flere andre grupper av Pentatomoidea dekker scutellum så godt som hele bakkroppen. De er hvelvede, blanke, kraftig punkterte og minner om biller av familien mycelbiller (Leiodidae).

## Levevis
Megarididae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. I alle fall noen av artene er knyttet til planter i myrtefamilien (Myrtaceae).

## Systematisk inndeling

* overklasse insekter, Hexapoda
** klasse høyere insekter, Insecta
*** gruppen **[[Neoptera]]** («nyvinger»)
**** ordenen Nebbmunner (Hemiptera)
***** delgruppe Teger, (Heteroptera)
****** gruppe Trichophora
******* overfamilien Pentatomoidea
******** familien **Megarididae** McAtee & Malloch, 1928
********* slekten *[[Megaris]]* Stål, 1862 – 16 arter, bl.a.:
********** *[[Megaris atratula]]* Stål, 1862

## Eksterne lenker
* 
* Bilde av *Megaris atratula*: http://www2.nrm.se/en/het_nrm/a/cyrtaspis_atratula.html
* Norsk entomologisk forening – for deg som vil lære mer om insekter
Britta Bilač

**Britta Bilač** (født som **Vörös** den 4. desember 1968 i Saalfeld, Øst-Tyskland – nå Tyskland) er en tidligere høydehopper fra Slovenia. Hennes største meritt var EM-tittelen fra 1994 da hun også satte beste noteringen sin på 2,00 meter. Tidligere representerte hun DDR, hun giftet seg med den slovenske lengdehopperen Borut Bilač og ble slovensk statsborger i 1992.

## Referanser


## Eksterne lenker
*
Whatever You Want (sang)

**«Whatever You Want»** er en sang skrevet av Andrew Baker, Fred Zarr og Taylor Dayne som ble spilt inn og gitt ut på singel med Tina Turner i 1996. Sangen ble også gitt ut på albumet *[[Wildest Dreams]]* senere samme år. Singelen kom på 2.-plass i Spania, 5.-plass i Italia, 9.-plass i Finland, 16.-plass i New Zealand, 18.-plass i Nederland og Sveits, 23.-plass i Storbritannia, 26.-plass i Belgia, 27.-plass i Østerrike, 36.-plass i Sverige og 58.-plass i Tyskland. Musikkvideoen ble regissert av Stephane Sednaoui.

## Referanser
Sonia Sotomayor

**Sonia Sotomayor** (født 25. juni 1954 i The Bronx i New York City i USA) er en av ni dommere i USAs høyesterett.

Hun var føderal dommer i den andre kretsens appelldomstol da hun i 2009 ble nominert av president Barack Obama til USAs høyesterett. Hun ble utnevnt 6. august 2009 av det amerikanske senatet med 68 mot 31 stemmer. Sotomajor ble med dette historisk som første høyesterettsdommer med spansktalende bakgrunn. Hun var den tredje kvinnen som ble utnevnt til dette embetet.

## Karriere
Sotomayor er født i sørlige Bronx i New York. Hun er datter av far og mor innflyttet fra henholdsvis San Juan og Lajas i det spansktalende amerikanske territoriet Puerto Rico. Hun er utdannet ved Princeton og Yale. Sin gjerning som føderal dommer innledet hun i New York City i 1992 etter å ha blitt nominert av George Bush. Seks år etter ble hun den første kvinne av puertoricansk bakgrunn til å bli dommer i en føderal kretsdomstol etter å ha blitt nominert av Bill Clinton og approbert av senatet 2. oktober 1998.

## Referanser
On Silent Wings

**«On Silent Wings»** er en sang skrevet av Tony Joe White og James Ralston som ble spilt inn og gitt ut på albumet Wildest Dreams med Tina Turner i 1996. Sangen ble også gitt ut på singel senere samme år. Singelen kom på 13.-plass i Storbritannia, 24.-plass i USA og 55.-plass i Tyskland. Sting er med som gjestevokalist.

## Referanser
Nicolaus Zwetnow

**Nicolaus «Nic» Zwetnow** (født 28. mai 1929 i Berlin, død 18. januar 2016) var en norsk lege og idrettsmann.

Zwetnow avla medisinsk embetseksamen ved Universitetet i Oslo i 1953. Senere gjennomgikk han også legeutdannelse i Sverige. I 1970 avla Zwetnow den medisinske doktorgrad ved Universitetet i Göteborg. Samme år ble han dosent. I Sverige arbeidet Zwetnow ved Sahlgrenska sjukhuset og Karolinska sjukhuset. I 1980 ble Zwetnow utnevnt til professor i medisin ved Det medisinske fakultet, Universitetet i Oslo, med fagfeltet nevrokirurgi. Han var til 1999 sjef for nevrokirurgisk avdeling ved Rikshospitalet.

Som idrettsmann markerte Zwetnow seg som pistolskytter. Han var norgesmester i pistolskyting flere ganger. Zwetnow deltok i øvelsen 25 m silhuettpistol under sommer-OL i Roma i 1960 og i Tokyo i 1964. Hans beste plassering var en 29.-plass i 1964. Zwetnow var også kjent som musiker, særlig på instrumentet balalaika.

Zwetnow ble i 1985 tildelt Det jugoslaviske flaggs orden med gullkrans og i 1995 den russiske Vennskapsordenen.

## Referanser




## Eksterne lenker
*
Missing You

**«Missing You»** er en sang skrevet av John Waite, Mark Leonard og Chas Sandford, første gang innspilt og utgitt på singel med John Waite i 1984. Singelen kom på førsteplass på Billboard Hot 100-listen i USA og på niendeplass på UK Singles Chart i Storbritannia. 

Tina Turner spilte inn sangen og ga den ut på albumet *[[Wildest Dreams]]* i 1996. Sangen ble også gitt ut på singel senere samme år. Singelen kom på tredjeplass i Belgia, syvendeplass i Skottland, niendeplass i Frankrike, tolvteplass i Storbritannia, sekstendeplass på Adult Contemporary i USA, tyvendeplass i Polen, 66.-plass i Tyskland og 84.-plass på Billboard Hot 100 i USA. Musikkvideoen ble regissert av Peter Lindbergh.

Rod Stewart spilte inn sangen i 2006.

## Referanser


## Eksterne lenker
*
Handle with Care

"**Handle with Care**" er det første sporet på the Traveling Wilburys debutalbum, *[[Traveling Wilburys Vol. 1]]* fra 1988. Låtskriverkrediteringen er delt av alle fem bandmedlemmer; George Harrison, Jeff Lynne, Roy Orbison, Tom Petty og Bob Dylan.

Singelen nådde nummer #45 på Billboard Hot 100 listen,  nummer #2 på Billboard Mainstream Rock Tracks listen, nummer #21 på UK Singles Chart og nummer #3 på ARIA Chart.

## Opprinnelse

Sangen var opprinnelig ment som B-siden av Harrisons "This Is Love". Harrison hadde ennå ikke skrevet noen sang til B-siden, da en tilfeldig samling av musikerne som ble the Wilburys ble til formell låtskriving og jamming. De prøvde å komme på en idé til en sang mens de slappet av i hagen nær Bob Dylans innspillingsstudio, Harrison ble inspirert da han så en boks i Dylans garasje, som var merket med "Handle with Care". Boksen inspirerte også åpningslinjen: "been beat up and battered around."  Resten av sangen kom deretter, med det at forskjellige medlemmer av gruppen bidro med diverse linjer. Gruppen beveget seg så til studioet og la ned de grunnleggende sporene, som senere ble "polert" av Jeff Lynne.  

Harrisons plateselskap bestemte at sangen var for god til å bare være noe man fylte opp med. Oppmuntret av responsen og den fornøyelige opplevelsen av å spille inn sammen, kom gruppen sammen igjen for å spille inn det første Wilburys albumet, som hadde "Handle With Care" som åpningsspor.

## Coverversjoner
I 2001, covret Jamie Hoover sangen til samlealbumet *[[Lynne Me Your Ears: A Tribute to the Music of Jeff Lynne]]*. Og den 29. november 2002, var sangen en del av settet til the Concert For George i Royal Albert Hall, og den ble fremført av Tom Petty and the Heartbreakers med Jeff Lynne og Dhani Harrison. I 2005, spilte Rilo Kiley-vokalist Jenny Lewis og The Watson Twins inn en versjon for deres album, *[[Rabbit Fur Coat]]* sammen med Ben Gibbard (fra Death Cab for Cutie), Conor Oberst (fra Bright Eyes) og M. Ward.

På Tom Petty and the Heartbreakers turné i 2006, i forbindelse med Pettys soloutgivelse "Highway Companion", spilte bandet sangen. Petty sang mesteparten av vokalen, bandmedlem Scott Thurston sang Roy Orbisons del.

## Referanser
Something Beautiful Remains

**«Something Beautiful Remains»** er en sang skrevet av Terry Britten og Graham Lyle som ble spilt inn og gitt ut på albumet *[[Wildest Dreams]]* med Tina Turner i 1996. Sangen ble gitt ut på singel samme år. Singelen kom på 20.-plass i Norge 27.-plass i Storbritannia og 34.-plass i Polen. Musikkvideoen ble regissert av David Mallet.

## Something Beautiful

### Sporliste

# «Something Beautiful» (2023 Version)

## Referanser
In Your Wildest Dreams

**«In Your Wildest Dreams»** er en sang skrevet av Mike Chapman og Holly Knight som ble spilt inn og gitt ut på albumet Wildest Dreams med Tina Turner i 1996. Sangen ble også gitt ut på singel senere samme år. Singelen kom på 1.-plass på "US Bubbling Under Hot 100 Singles" i USA, 2.-plass i Østerrike, 15.-plass i Norge, 18.-plass i Belgia, 19.-plass i Polen, 22.-plass i New Zealand, 27.-plass i Skottland, 32.-plass i Storbritannia og Tyskland, 34.-plass på "US Hot R&B/Hip-Hop Songs" i USA, 48.-plass i Canada og 77.-plass i Nederland. Musikkvideoen ble regissert av Aardman Animation Studio.

## Referanser
When the Heartache Is Over

**«When the Heartache Is Over»** er en sang skrevet av Graham Stack og John Reid som ble spilt inn og gitt ut på singel med Tina Turner i 1999. Singelen kom på 3.-plass i Finland og på *Hot Dance Club Songs*, 8.-plass i Spania, 10.-plass i Storbritannia, 16.-plass i Sverige, 17.-plass på *Ultratop 50 Flanders* i Belgia og Sveits, 22.-plass i Østerrike, 23.-plass på *[[Adult Contemporary (hitliste)|Adult Contemporary]]* i USA, Nederland og Tyskland, 33.-plass i *Ultratop 50 Wallonia* i Belgia, 40.-plass på *Adult Top 40* i USA og 49.-plass i Frankrike. Sangen ble også gitt ut på albumet *[[Twenty Four Seven (album)|Twenty Four Seven]]* senere samme år. Musikkvideoen ble regissert av Paul Boyd.

## Referanser
Open Arms

**«Open Arms»** er en sang skrevet av Martin Brammer, Colette Van Sertima og Ben Barson som ble spilt inn og gitt ut på singel med Tina Turner i 2004. Sangen ble også gitt ut på albumet *[[All the Best]]* senere samme år. Singelen kom på 2.-plass i Ungarn, 5.-plass i Belgia, 15.-plass i USA, 21.-plass i Italia, 25.-plass i Storbritannia, 31.-plass i Østerrike, 32.-plass i Sveits, 33.-plass i Tyskland og 54.-plass i Nederland.

Turner ga i februar 2005 en remix ("urban remix"; 4:24) av «Open Arms».

## Referanser
Simon Bolivar Buckner jr.

**Simon Bolivar Buckner jr.** (født 18. juli 1886 i Hart County i Kentucky i USA, falt 18. juni 1945 på Okinawa) var en amerikansk general under annen verdenskrig. Han ledet den amerikanske 10. armé under landstigningen på Okinawa der han ble drept en av slagets siste dager. Buckner ble dermed den høyest rangerte amerikanske offiser som falt for fiendtlig ild i krigen.

## Referanser


## Eksterne lenker
* Familiens websted
She’s My Baby

"**She's My Baby**" er en sang av  Supergruppen the Traveling Wilburys, og er åpningssporet på deres andre studioalbum, *[[Traveling Wilburys Vol. 3]]* utgitt i 1990. Sangen ble også utgitt som den første singelen fra albumet. Leadgitaren er spilt av Gary Moore.

## Sporlister
* 7" W9523 / 054391952370, Cassette W9523C / 054391944344
# "She's My Baby"
# "New Blue Moon" (instrumental)
* CD W9523CD / 075992179928, 12" W9523T / 075992179904
# "She's My Baby"
# "New Blue Moon" (instrumental)
# "Runaway"
Star Wars: Droids

***Star Wars: Droids***, også kjent som ***Droids: The Adventures of R2-D2 and C-3PO***, var en animert TV-serie som omhandlet eventyrene til R2-D2 og C-3PO, to droider som dukket opp i alle de seks *[[Star Wars]]*-filmene. Handlingen i serien finner sted mellom *[[Star Wars Episode III: Sithene tar hevn]]* og *[[Star Wars Episode IV: Et nytt håp]]*. 

Gjennom serien stifter droidene bekjentskap med og går i tjeneste under fire forskjellige mestere. 

Seriens åpningstema, *"Trouble Again"*, var framført av Stewart Copeland fra The Police og komponert/skrevet av Copeland og Derek Holt. 

## Referanser


## Eksterne lenker
*
Don’t Leave Me This Way

**«Don't Leave Me This Way»** er en sang skrevet av Paul Barry, Brian Rawling og Mark Taylor som ble spilt inn og gitt ut på singel med Malandra Burrows i 1998. Singelen kom på 54.-plass i Storbritannia.

Tina Turner spilte inn sangen og ga den ut på albumet *[[Twenty Four Seven (album)|Twenty Four Seven]]* i 1999. Sangen ble gitt ut på singel i 2000. Singelen kom på 78.-plass i Tyskland.

## Referanser